Hippolyte Trotyanne

Den Hippolyte Trotyanne-de MairesseOch nach: Marie François de Sales Hippolyte Trotyanne., gebuer den 28. Abrëll 1823 zu Ëtteng (fr:Ottange) a Loutrengen, a gestuerwen den 10. Mee 1898 a senger Villa zu Munneref, war e loutrengesche Landadelegen, deen 1849 den Hotel Grand-Chef zu Munneref gegrënnt huet. Hie gouf zu Richemont begruewen.

 Liewen 
Seng Eltere waren de Joseph-Hippolyte TrotyanneDe Joseph-Hippolyte Trotyanne war "maître de forge" zu Ëtteng a Loutrengen. Hie war en Ustiwweler vun der franséischer Revolutioun zu Diddenuewen (Tanson 1981). an d'Eléonore de Mairesse. Seng Sëschter Marie-Laure-Rosalie war mat dem franséische Geolog Gabriel-Auguste Daubrée bestuet.E Stammbam vum Hippolyte Trotyanne fënnt ee beim Didderich 1932: 76(+1) an der Literatur.

Den Hippolyte Trotyanne war de Besëtzer vum Schlass Pépinville zu Richemont (tëscht Diddenuewen a Metz). .

Hien huet fléissend Lëtzebuergesch geschwat, Ëtteng huet jo fréier zu Lëtzebuerg gehéiert. Hien huet zu den éischte Kurgäscht vu Munneref an den 1840er Jore gezielt an huet relativ fréi erkannt, datt et an der Uertschaft un Hoteller gefeelt huet. Hien huet dunn decidéiert, fir en Hotel direkt tëscht dem Thermalbad an dem "Hôtel de l'Europe"Den "Hôtel de l'Europe" gouf 1842 vum Mathias Diderrich gegrënnt. ze bauen: den "Hotel Grand-Chef". De Grondstee gouf 1849 geluecht an dräi Joer drop, 1852, huet den Hotel seng Dieren opgemaach, 2012 huet e seng lescht Gäscht empfaangen.

Vis-à-vis vum Hotel huet den Trotyanne sech eng Villa gebaut, an där hie bis zu sengem Doud gewunnt huet.

Den Trotyanne war e Jeeër an hat 1867 zesumme mam Nottär Jacques-Gustave LesselDe Jacques-Gustave Lessel war Nottär am Kanton Réimech. Cf. Arrêté royal grand-ducal du 27 octobre 1851 portant nomination du sieur J.-G. Lessel aux fonctions de notaire dans le canton de Remich, à la résidence de Mondorf. d'Juegd vun Elleng gesteet. 1891-1892 hat hien d'Juegd vu Munneref zesumme mam Wäinhändler Léon Bellwald1er Relevé des permis de chasse pour la durée de l'année de chasse 1891-92. Cf. Mémorial du Grand-Duché de Luxembourg N°49 du Mercredi 16 septembre 1891, p.604..

 D'Strooss Munneref-Diddenuewen 
Den Trotyanne hat a Loutrenge gutt Bezéiungen an huet sech agesat fir eng modern Stroosseverbindung tëscht Munneref a Diddenuewen. D'Strooss gouf 1859 gebaut. Op der Grenz huet eng nei Bréck aus Steen déi al Holzbréck ersatD'Bréck huet 2980 Frang kascht an d'Käschte goufen tëscht deenen zwee Länner opgedeelt (Tanson 1981).

 Literatur 
Diderrich, Emile, 1932. Essai sommaire d'une histoire de Mondorf. Tirés à part des Cahiers Luxembourgeois, Luxembourg, 82 p.
Tanson, Lé, 1981. Chronik der "Stadt" und Gemeinde Bad Mondorf. Éd.: Administration communale de Mondorf-les-Bains. 414 p.
Thill, Norbert, 1993. Mondorf-Bad von Anbeginn. heimat + mission 12: 1-16.

 Kuckt och 
 Hotel Grand-Chef
 Park vum Hotel Grand-Chef

 Um Spaweck 

 Stammbam vum Hippolyte Trotyanne op geneanet.org

Kategorie:Gebuer 1823
Kategorie:Gestuerwen 1898